
camerei deputaţilor



Vă înaintăm, alăturat, Raportul asupra proiectului de Lege privind unele măsuri pentru privatizarea Societăţii Naţionale a Petrolului "PETROM" S.A. Bucureşti, transmis, în procedură de urgenţă, cu adresa nr.P.L.x 672 din 8 noiembrie 2004, înregistrată la comisie sub nr.23/192 din 9 noiembrie 2004.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

István Antal

                                                                           Nr.23/192/2004

RAPORT

asupra proiectului de Lege privind unele măsuri pentru privatizarea

 Societăţii Naţionale a Petrolului "PETROM" S.A. Bucureşti



În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege privind unele măsuri pentru privatizarea Societăţii Naţionale a Petrolului "PETROM" S.A. Bucureşti, transmis cu adresa nr.P.L.x 672 din 8 noiembrie 2004, înregistrată la comisie sub nr.23/192 din 9 noiembrie 2004.



Potrivit prevederilor art.75 din Constituţie şi ale art.86 alin.3 pct.1 din Regulamentul Camerei Deputaţilor, Camera Deputaţilor este Cameră decizională în cazul acestui proiect de lege.



Senatul a adoptat proiectul de lege în şedinţa din 3 noiembrie 2004 cu respectarea prevederilor art.76 alin.(2) din Constituţia României, republicată.


Consiliul Legislativ a avizat favorabil proiectul de lege cu avizul nr.1477 din 6 septembrie 2004.



Comisia pentru politică economică, reformă şi privatizare a avizat favorabil proiectul de lege cu avizul nr.21/462 din 9 noiembrie 2004.



Proiectul de lege supus avizării are ca obiect stabilirea cadrului juridic pentru privatizarea Societăţii Naţionale a Petrolului "Petrom" - S.A. Bucureşti şi pentru îndeplinirea anumitor obligaţii contractuale în vederea obţinerii de către OMV Aktiengesellschaft din Austria a 51% din capitalul social al Societăţii, precum şi pentru executarea contractului de privatizare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 9 noiembrie 2004.



La dezbateri au participat invitaţi din partea OPSPI: domnul Dorin Mucea - şef oficiu, domnul Robert Neagoe - director general, domnul Alexandru Alexe - director general, doamna Adriana Oros - şef serviciu şi domnul Gheorghe Constantinescu - director general al SNP Petrom S.A.



În urma dezbaterilor, membrii comisiei au hotărât cu majoritate de voturi: 15 voturi pentru şi 2 voturi împotrivă, să supună plenului Camerei Deputaţilor, spre dezbatere şi adoptare, proiectul de Lege privind unele măsuri pentru privatizarea Societăţii Naţionale a Petrolului "PETROM" S.A. Bucureşti, cu amendamente admise.



Amendamentele admise se referă, pe de o parte, la completarea legii cu prevederi care să asigure egalitate de tratament pentru toate societăţile care sunt active în sectorul petrolului şi gazelor naturale, iar pe de altă parte, la precizări menite să asigure claritatea textului.



La lucrările comisiei au participat 17 deputaţi din totalul de 23 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.

A M E N D A M E N T E    A D M I S E

	Nr.

crt.
	Text adoptat de Senat
	Amendamente admise

Autorul
	Motivaţia
	Camera 

decizională

	0
	1
	2
	3
	4

	1.
	______
	La articolul 2, după litera f) se introduce litera f1) cu următorul cuprins:

"f1) contaminare istorică - afectarea, realizată până la data finalizării, cu substanţe sau produse rezultate din activităţi în sectorul petrolului şi gazelor naturale a solului, a apelor subterane sau a apelor de suprafaţă, ţinând seama şi de migraţia acestor substanţe sau produse cât şi de 

	Definiţia este necesară deoarece, în conformitate cu prevederile legii şi ale contractului de privatizare, această contaminare impune obligaţii şi responsabilităţi.
	Camera Deputaţilor


	0
	1
	2
	3
	4

	
	
	expunerea unor persoane la acestea, astfel cum sunt definite în Contractul de Privatizare."

	
	

	2. 
	______
	La articolul 10, după alineatul (3) se introduce un alineat nou, alin.(4) cu următorul cuprins:

"(4) Prevederile alin.(1), (2) şi (3) se aplică, pe întreaga perioadă în care sunt aplicabile societăţii, şi celorlalte societăţi care întreprind activităţi de explorare şi exploatare petrolieră şi de gaze naturale în România."


	Eliminarea oricărei discriminări între societate şi celelalte societăţi cu activităţi în domeniul petrolului şi gazelor naturale.


	Camera Deputaţilor

	3. 
	______
	La articolul 15, după alineatul (1) se introduce un alineat nou, alin.(2) cu următorul cuprins:

"(2) Până la 31 decembrie 2014, prevederile alin.(1) se aplică, la cerere, tuturor titularilor de acorduri individuale de concesiune în domeniul explorării şi exploatării zăcămintelor de petrol şi gaze naturale, încheiate cu ANRM."


	Eliminarea oricărei discriminări între societate şi celelalte societăţi cu activităţi în domeniul petrolului şi gazelor naturale.


	Camera Deputaţilor

	4. 
	Art.18. - (1) Prin derogare de la dispoziţiile art.27 - 30 din Legea nr.137/2002 privind unele măsuri pentru accelerarea privatizării, cu modificările şi completările ulterioare, vânzătorul este autorizat ca, pe o perioadă de 15 ani de la data finalizării, să despăgubească, în totalitate, societatea, pentru orice pretenţii în legătură cu poluarea anterioară a mediului, conform termenilor şi condiţiilor prevăzute în angajamentul de despăgubire privind mediul.

(2) Prin derogare de la dispoziţiile art.27 - 30 din Legea nr.137/2002, cu modificările şi completările ulterioare, vânzătorul este autorizat ca, pe o perioadă de 30 ani de la data finalizării, să despăgubească, în totalitate, societatea, pentru orice pretenţii în legătură cu abandonarea şi scoaterea din funcţiune a sondelor abandonate, oprite, închise sau care aşteaptă să fie abandonate, în conformitate cu termenii şi condiţiile prevăzute în angajamentul de despăgubire privind mediul.


	Articolul 18 se modifică şi va avea următorul cuprins:

"Art.18. - (1) Prin derogare de la dispoziţiile art.27 - 30 din Legea nr.137/2002 privind unele măsuri pentru accelerarea privatizării, cu modificările şi completările ulterioare, vânzătorul este autorizat ca, pe o perioadă de 15 ani de la data finalizării, să despăgubească, în totalitate, societatea, pentru orice pretenţii în legătură cu contaminarea istorică a mediului, conform termenilor şi condiţiilor prevăzute în angajamentul de despăgubire privind mediul.

(2) Prin derogare de la dispoziţiile art.27 - 30 din Legea nr.137/2002, cu modificările şi completările ulterioare, vânzătorul este autorizat ca, pe o perioadă de 30 ani de la data finalizării, să despăgubească, în totalitate, societatea, pentru orice pretenţii în legătură cu abandonarea şi scoaterea din funcţiune a sondelor abandonate, oprite, închise sau care aşteaptă să fie abandonate, la data finalizării, în conformitate cu termenii şi condiţiile prevăzute în angajamentul de despăgubire privind mediul."


	Pentru consecvenţă în utilizarea termenilor.

Precizare necesară.
	Camera Deputaţilor

	5. 
	Art.21. - Costurile privind răspunderea pentru obligaţiile de mediu ale societăţii, rezultând din contaminarea istorică, precum şi costurile de abandonare a sondelor oprite, închise sau care, la data finalizării, aşteaptă să fie abandonate, se achită de către societate şi se recuperează, în conformitate cu angajamentul de despăgubire privind mediul, din contul deschis potrivit art.20, la solicitarea Ministerului Mediului şi Gospodăririi Apelor.


	Articolul 21 se modifică şi va avea următorul cuprins:

"Art.21. - Costurile privind răspunderea pentru obligaţiile de mediu ale societăţii, rezultând din contaminarea istorică, precum şi costurile de abandonare a sondelor oprite, închise sau care aşteaptă să fie abandonate la data finalizării, se achită de către societate şi se recuperează, în conformitate cu angajamentul de despăgubire privind mediul, din contul deschis potrivit art.20, la solicitarea Ministerului Mediului şi Gospodăririi Apelor."


	Inversarea sintagmelor pentru claritatea textului.
	Camera Deputaţilor

